蔓菁花詩
作者：張嵲
朝代：宋

paragraphs: 遊絲百尺如堪挽，小蟲群飛欣日暖。
蒿莱滿地不見春，唯有蔓菁迷病眼。
無復陵陂間碎金，青苔漫想玄都觀。
今朝幸值天無風，飛来雌蝶畏雄蜂。
村中女兒将插鬢，不信河陽萬樹紅。
幽人惜春春已遠，把酒屬君君自遣，蔓菁開花猶爛熳。
君不見西園桃李能幾時，此輩天教擅春晚。